# אברהם רמר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

הרב אברהם רמר, מרבני הציונות הדתית, בונה דרך בלימוד התנ"ך, נמנה עם הנהגת היישוב בית אל.

אברהם רמר נולד בקרית חיים לאביו יחיאל, שהגיע כחלוץ לארץ, ולאמו אהובה, שהגיעה עם הוריה למושב שדה יעקב שבעמק יזרעאל.

היה תלמידו של הרב משה צבי נריה בישיבת בני עקיבא כפר הרא"ה, ולאחר סיום הישיבה התיכונית עלה לירושלים ולמד בישיבת מרכז הרב אצל רבו המובהק הרב צבי יהודה הכהן קוק.

הרב רמר עסק שנים רבות בחינוך ובהוראה, ובפרט העמיק והיה לבונה דרך בלימוד התנ"ך, על פי ההשקפה הלימודית והחינוכית שינק ממורו, הרב צבי יהודה הכהן קוק.

שנים רבות היה שותף ומוביל בהנהגת היישוב בית אל. הוא הטביע את חותמו על בניית הקהילה, ועל עיצוב דרכו ואופיו של היישוב. לאחר פטירתו הוחלט לקרוא את שמו של בית הכנסת המרכזי ביישוב בית אל על שם הרב רמר: "בית הכנסת אברהם אוהבי".

הרב רמר הקדיש את עיקר כוחותיו לעבודת החינוך בישיבת ירושלים לצעירים, בבית הספר נעם, במכון אורה ובמכללות ברחבי הארץ. רבים מבין תלמידיו מעידים כי שנות הלימוד אצלו היו משמעותיות ומעצבות בחייהם.

## [עריכה] השקפתו על התנ"ך

בפתח חיבורו על התנ"ך, כתב הרב רמר את היסודות המנחים בלימוד נביאים ראשונים: "שתי הנחות יסוד עלינו להניח בבואנו ללמוד נביאים ראשונים. הראשונה: לנבואות הכתובות, המצויות בידינו, יש משמעות לדורנו ולכל דור ודור. והשניה: למרות שניתן לחשוב שספרי הנביאים הראשונים מהווים קובץ תיאורי מאורעות, הרי הם דברי נבואה ומעלתם גבוהה מזו של נביאים אחרונים".

כתיבתו של הרב אברהם רמר מתאפיינת בראייה אקטואלית של מאורעות התנ"ך, ובנסיון ללמוד את העומק הנבואי ואת ההדרכה לדורות הטמונה בספרי הנביאים הראשונים.

## [עריכה] ספריו

בחייו לא הוציא הרב אברהם רמר את כתביו לאור, מלבד המהדורה הראשונה של החוברת "גדול שימושה", אך לאחר פטירתו, הוציאו בניו את הכתבים שהשאיר אחריו:

- מהדורה מעודכנת של החוברת "גדול שימושה", ובה מקבץ סיפורים על רבו, הרב צבי יהודה הכהן קוק.
- האוסף "שירת אברהם", בו קובצו מאמרים קצרים בנושאי תורה, הלכה ואמונה.
- חוברת בשם "נשמת אברהם" יצאה לאור על ידי ישיבת ירושלים לצעירים לזכרו.
- מתוך עלוני היישוב בית אל קובצו אל החוברת "חדוות יצירה" - מכתבים ופרסומים אותם הרבה לכתוב, על מנת לשתף את הקהילה בעשייה הציבורית.
- גולת הכותרת של כתביו היא סדרת הספרים על התנ"ך:
  - "מעבור הארץ" על ספר יהושע.
  - "איש לשבטו" על ספר שופטים.
  - "איש כלבבו" על ספר שמואל.

  בספריו אלו מוביל הרב רמר את הלומד במעלה בניין העם בארצו מימות יהושע בן נון, ועד ימי הקמת המלוכה על ידי שמואל הנביא. מלבד החוויה של המפגש עם עם הנולד בארצו, נמשכים בספרים אלו קוי דמיון לתקומת עם ישראל בארצו בימים אלו.

## [עריכה] קישורים

ספרי הרב אברהם רמר

מקור: http://he.wikipedia.org../../../%D7%90/%D7%91/%D7%A8/%D7%90%D7%91%D7%A8%D7%94%D7%9D_%D7%A8%D7%9E%D7%A8.html

קטגוריה: רבני הציונות הדתית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש